**ZAPISNIK S 50. SJEDNICE ŠKOLSKOG ODBORA**

*U Macincu, 30. prosinca 2016.*

Početak: 9.00

Završetak: 11.00

**Prisutni:** Simona Borko, Božena Dogša, Darinka Kirić, Monika Mesarić, Ivan Krištofić, računovotkinja Nataša Kovačić

**Nisu prisutni:** Andrea Ermakora, Dario Horvat, Božidar Kontek

DNEVNI RED:

1. Usvajanje zapisnika prethodne sjednice
2. Financijski plan za 2017. godinu, projekcija financijskog plana za 2018. i 2019. godinu
3. Plan nabave za 2017. godinu
4. Rebalans financijskog plana za 2016. godinu
5. Izmjene i dopune Plana nabave za 2016. godinu
6. Blagajnički maksimum za 2017. godinu
7. Ostalo

**Ad 1.)** Predsjednica Školskog odbora Simona Borko pozdravila je nazočne članove Školskog odbora te pročitala zapisnik s prethodne sjednice koji se jednoglasno usvaja. Zatim je predložila dnevni red koji je jednoglasno prihvaćen.

**Ad 2.)** Predsjednica ŠO predala je riječ računovotkinji škole Nataši Kovačić. Računovotkinja škole, gospođa Nataša Kovačić predstavila je Financijski plan za 2017. godinu te projekcije za 2018. i 2019. godinu. Računovotkinja škole je sve stavke financijskog plana detaljno objasnila te su one prokomentirane. Članovi Školskog odbora prihvatili su Financijski plan za 2017. godinu te projekcije za 2018. i 2019. godinu.

**Ad 3.)** Plan nabave za 2017. godinu izrađen je na bazi financijskog plana za 2017. godinu. Svi prisutni članovi Školskog odbora prihvatili su plan nabave za 2017. godinu.

**Ad 4.)** Rebalans financijskog plana za 2016. godinu. Planirani prihodi u 2016. godini iznosili su 7.731.202,00 kn, rebalans za 2016. godinu iznosi 8.427.175,00 kn. Rashodi u 2016. godini iznosili su 7.753.880,00 kn, rebalans za 2016. godinu iznosi 8.206.370,00 kn. Najveća odstupanja od plana vezana su uz plaće i naknade, jer su se mijenjale i zakonske regulative u vezi istih, tj. dobivanje regresa i božićnica. Kod rashoda vidljiva su odstupanja kod rashoda za usluge zbog brušenja parketa, krećenja škole, popravaka vodovodnih inastalacija; kod stručnog usavršavnaja, tijekom godine povećao se broj osoba na stručnom usavršavanju s jednog na četiri osobe. Kod rashoda za nabavu nefinancijske imovine došlo je do povećanja opreme, tokeni za ednevnik, tri laptopa, devet stolnih računala, pet projektora, hladnjak, usisavač. Kod prihoda najveća odstupanja vidljiva su kod prihoda iz nenadležnih proračuna. Računovotkinja je objasnila zašto su nastala odstupanja: sredstva za projekt Erasmus plus, obroci za predškolske grupe i plaće za odgajateljice, projekt Školski gablec Ministarstva socijalne skrbi te Crvenog križa, u okviru kojeg su osigurana sredstva za besplatni topli obrok kroz cijelu godinu.

Članovi ŠO jednoglasno su prihvatili Rebalans financijskog plana za 2016. godinu.

**Ad 5.)** Računovotkinja Nataša Kovačić predstavila je Izmjene i dopune plana nabave za 2016. godinu.Članovi ŠO prokomentirali su te jednoglasno prihvatili Izmjene i dopune plana nabave za 2016. godinu.

**Ad 6.)** Računovotkinja škole, gospođa Nataša Kovačić predložila je blagajnički maksimum. Dosadašnje iskustvo pokazalo je da je preporučeni iznos do 5000,00 kn. Svi članovi ŠO donjeli su jednoglasnu odluku o blagajničkom maksimumu do 5000,00 kn.

**Ad 7.)** Nije bilo dodatnih pitanja, niti komentara te je sjednica ŠO završena u 11.00 sati.

ZAPISNIČARKA: PREDSJEDNICA ŠO:

Monika Mesarić Simona Borko